942 Schönbach. 



anderer an seine stat gesezcet der des wert sei. Und von dem 

 probste seccen wir daz selbe. 



XXII. Wie di munche släfen sulen. 



Si suln besunder in sunderen betten släfen unt suln bete- 

 gewant haben nach der (21^') mäze des lebens und als ez der 

 abt gesephet. ' Mag ez g-eschehen, so suln si alle an ainer stat 

 släfen. Verhenget des diu menge niht, so suln cehne oder 

 zwainceh släfen bi den altherren di ir hüten. Ain cherce sol 

 stsetechlichen prinen in dem selbem g-adem unz an den morgen. 

 Si sulen angelait släfen unt gegurtet mit gurtelen oder mit 

 sailen unt sulen diu mezzer ze der selten niht haben di weil 

 si släfent, daz si sich leiht iht verbunten in dem släfe. Si 

 suln ze allen citen berait sein unt, so man daz zeichen leutet, 

 so sten zehant öf und eilen für ain ander zu dem gotes dienst, 

 iedoch mit allen zuhten. Di jung-en brüder suln ir bette haben 

 gemuschet mit den altherren und niht bi ain ander. So si öf 

 Stent zu dem gotes dienste, so suln si an ain ander mäzech- 

 lichen manen durch der släfere entschuldigunge.'^ 



XXIII. Von der vermainsamunge der schulde. 



Swelch brüder erfunden wirt daz er ungehorsam sei oder 

 ubermütich oder ain murmeler, oder an dehainen dingen der 

 balligen regel wider ist unt diu gebot siner altherren ver- 

 smehet, den sol man nach dem gotes gebotte manen ze ainem 

 unt zem anderen male von sein altherren. Bezzert erz niht, 

 so straf man in offenlichen vor den anderen (22^) allen. Bezzert 

 erz och so niht und entstet er sich welech weiz der vermain- 

 samunge ist, diu sol über in ergen. Ist er aver unteuer, so 

 rech man ez an sinem leibe. 



XXIV. Welch diu mäze der vermainsamunge sein sule. 



Nach der mäze der schulde sol man mäzen der vermain- 

 samunge unt di zhuht. Diu mäze stet an des abtes willen. 



1 Zuerst geschrieben fjespccpf, dieses nnterpnngiert und durchstrichen, das 

 neue daneben - vorher vn, durchstrichen 



